Nordjyllands Politi fik torsdag formiddag klokken 10.31 en anmeldelse om en arbejdsulykke på en virksomhed på Svanningevej i Aalborg Øst. Både patrulje, indsatsleder og arbejdstilsynet blev sendt til virksomheden, da meldingen lød på, at en 50-årig mand var faldet fire meter ned og havde slået hovedet mod et betongulv, og at det muligvis var alvorligt. Det fortæller Jesper Sørensen, der er vagtchef ved Nordjyllands Politi. - Vedkommende er bragt til sygehuset, og lægen oplyser, at han er kritisk tilskadekommen, men at han umiddelbart er udenfor livsfare, siger vagtchefen. Arbejdstilsynet skal nu undersøge, hvorfor ulykken skete.

Opsummering:
En mand er alvorligt tilskadekommen, efter han faldt fire meter ned fra en stige på en virksomhed i Aalborg Øst.